— 219 — 
tries insula Obervatoria maxima copia observavit. Vos- 
nessenskius mihi retulit S. antiquum prope insulas 
St. Pauli et Georgii aestate tantum, et quidem rarius, 
in Camtschatcae oris australi-occidentalibus vero satis 
magna copia occurrere. Observavit eum praeterea in 
insula Beringii, in mari Ochotensi, sicuti in insulis 
Atcha et Unalaschka, nec non in Curilis. In Sinu Ke- 
nai, circa Sitcham et Californiam e contrario eum non 
invenit, imo retulit terrarum dictarum aborigines avem 
auditione tantum compertam habere. Ex animadver- 
sionibus Pallasii et Vosnessenskii redundare cete- 
rum videtur avem aestate tantum in regionibus supra 
allatis borealibus habitare, forsan quia litora earum, 
hieme glacie obducta, nutrimenta haud praebent. In: 
Curilis geterum Vosnessenski aves hiemantes re- 
perit. In partibus borealibus aestate degentes igitur 
e regionibus australibus transmigrasse videntur. 
Interdiu fere semper, nisi nidificant, quod ab utro- 
que sexu, area nidulatoria simplici munito, perficitur 
(Sehrenck), in mari haud procul ab oris degunt et 
victum i. e. pisciculos, mollusca et cancros inquirentes 
continuo, egregius et profundius quam Alcidae aliae, - 
urinantur, qua de causa a Curilis prae ceteris urina- 
torum nomen acceperunt.. Vespere ad litora turmatim 
revolant et latebras nocturnas in scopulorum fissuris 
quaerunt, ubi etiam ovum singulum vel bina, sapida, 
gallinaceis parvis haud dissimilia, sed sordide alba, 
maculis guttisque griseo-fuscis, vel subviolascentibus 
saepe obsoletis, vario modo adspersa pariunt, nidum 
nulum struentes. Sunt ceterum admodum sociales 
atque stupidae et difficiliter volant. Ovis incubantes 
facillime arripiuntur. In universum facili negotio non 
/ 
